Document ID: /roh_data/filtered/fineweb-2-filterrobots_roh.jsonl.gz/48770

A Tujetsch han ils dus implants solars che duain vegnir realisads sin il territori da la vischnanca surmuntà in ulteriur obstachel. La radunanza communala dal venderdi saira ha dà il consentiment cun gronda maioritad tant a l'implant grond sin il territori da skis da Scharinas/Cuolm Val sco er a quel si Cuolm Nalps.
Il project sin il territori da skis duai furnir energia per 5'000 chasadas quel en la Val Nalps per 3'000. Sco proxim po la vischnanca da Tujetsch ussa inoltrar las dumondas da bajegiar tar il chantun. Per profitar dal sustegn da la Confederaziun ston ils implants esser en funcziun fin la fin dal 2025.